**FARSKÉ OZNAMY – filiálky NEMČICE // Farnosť Topoľčany**

**26. nedeľa v cezročnom období**

(27.9. – 3.10.2020)

▪ **Sv. omše v týždni a ich úmysly:**

*Pondelok*: 18.00 h. + František, Mária, ich rodičia (*úmysel zo dňa 9.9.2020*).

*Streda*: 18.00 h. + Milan Michálek a zomrelí z rodiny Kúchovej a Maninovej.

*Piatok*: 18.00 h. + Štefan Čierny a otec, Albín Grman, syn Pavol a

Emil a Mária Kubranoví.

*Nedeľa*: 9.00 h. + Štefan a Mária Ďurkovičoví, rodičia z oboch strán a

zomrelí z rodiny Snopekovej.

▪ **Liturgický kalendár:**

*Pondelok*: Sv. Václava, mučeníka

*Utorok*: Sv. Michala, Gabriela a Rafaela, archanjelov

*Streda*: Sv. Hieronyma, kňaza a učiteľa Cirkvi

*Štvrtok*: Sv. Terézie z Lisieux, panny a učiteľky Cirkvi

*Piatok*: Svätých anjelov strážcov (*1. piatok v mesiaci*)

*Sobota*: Panny Márie v sobotu (*1. sobota v mesiaci*)

*Nedeľa*: 27. nedeľa cez rok (*sv. Františka Assiského*)

▪ Spoločenstvo *Modlitby matiek* srdečne pozýva na modlitbové stretnutie a to v túto sobotu i nedeľu 26.-27.9. vždy po večernej omši vo farskom kostole v Topoľčanoch.

▪ Na základe spoločného stretnutia s rodičmi birmovancov, ktoré bolo v sobotu 26.9. vo farskom kostole v Topoľčanoch, sme sa všetci prítomní jednomyseľne uzhodli, že za súčasnej rizikovej pandemickej situácii sme za odloženie slávnosti birmovania, ktorá mala byť v sobotu 10.10. Organizovať slávnosť birmovania v našej farnosti pri počte 152 birmovancov, čo je okolo 600-800 prítomných na slávnosti, považujeme za príliš rizikové a nebezpečné. Preto nateraz birmovka v našej farnosti nebude a za nový termín boli navrhnuté jarné mesiace budúceho roka (máj-jún 2021). Súčasne farníkov na základe súčasného stavu nebezpečenstva pandémie informuje, že nebudeme otvárať v tomto novom školskom roku novú prípravu a nové prihlasovanie na prijatie sviatosti birmovancov. Na budúci kalendárny rok bude preto len slávnosť birmovania tých birmovancov, ktorí už viac-menej sú pripravení a ich samotná slávnosť bola oddialená. Za pochopenie všetkým zainteresovaným úprimne ďakujeme!

▪ V dnešnú nedeľu máme tu v Nemčiciach pri sv. omši o 9.00 hod. poďakovanie za tohtoročnú úrodu zeme, ktorá je spojená s prezentáciou darov zeme. I z tohto dôvodu bude sv. omša v Nemčiciach aj zajtra v pondelok o 18.00 h.

▪ Máme pred sebou prvopiatkový týždeň. Spovedáme vo farskom kostole pol hodinu pred každou sv. omšou a naviac v piatok od 17.00 hod., kedy bude vyložená Sviatosť Oltárna k adorácii. V Nemčiciach sa spovedá v stredu od 17.00 hod. Prvopiatkové pobožnosti budú na začiatku večerných sv. omší (TO – 18.30 hod.; NE – 18.00 hod.).

▪ Na prvú sobotu v mesiaci 3.10. bude vo farskom kostole mariánske večeradlo, ktoré sa začne sv. omšou o 8.00 hod., po ktorej bude nasledovať mariánska pobožnosť.

▪ Dávame do pozornosti, že už vysiela nové internetové náboženské Rádio Mária Slovensko, o ktorom podrobnosti sa môžete dozvedieť na plagáte vo výveske.

▪ Mesiac október je ružencovým mesiacom, počas ktorého je potrebné oveľa viac venovať pozornosť a čas tento obľúbenej modlitbe. Zvlášť pri úmysloch ruženca pamätajme v októbri osobitne na misie a všetkých misionárov i rovnako na úctu k starším, ktorým je všetkým týmto menovaným októbrový mesiac zasvätený.

▪ Vyjadrujeme osobitne veľké poďakovanie všetkým zainteresovaným za prípravu a za krásne naaranžovanie darov zeme k dnešnej ďakovnej bohoslužbe. Ďakujeme rovnako za krásne spevy a obetné dary. Súčasne veľké vďaky patria každému, kto v uplynulých dňoch alebo pri dnešnej našej zbierke finančne svojim milodarov podporil generálnu opravu organa v Nemčiciach. Máme v úmysle uhradiť v najbližšom čase poslednú štvrtú faktúru (čo je suma do 5.000,- €) a do tohtoročných Vianoc by organ mal byť opravený, zmontovaný a plne k dispozícii.